Official Journal L 286 , 23/10/1998 P. 0056 - 0058



ROZHODNUTIE KOMISIE zo 14. októbra 1998, ktorým sa mení a dopĺňa rozhodnutie Rady 97/602/ES o zozname uvedenom v článku 3 ods. 1 druhom pododseku nariadenia (EHS) č. 3254/91 a v článku 1 ods. 1 písm. a) nariadenia Komisie (ES) č. 35/97 (oznámené pod číslom dokumentu C(1998) 3064) (98/596/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3254/91 zo 4. novembra 1991, ktorým sa zakazuje používanie nášľapných pascí v spoločenstve a dovoz do spoločenstva kožušín a tovarov vyrobených z určitých druhov voľne žijúcich živočíchov, pochádzajúcich z krajín, kde boli odchytené pomocou nášľapných pascí alebo spôsobmi odchytu, ktoré nespĺňajú medzinárodné normy humánneho odchytu[1], najmä na druhý pododsek jeho článku 3 ods. 1, keďže nariadenie Komisie (ES) č. 35/97 z 10. januára 1997 o vystavovaní osvedčení pre kožušiny a tovar, na ktoré sa vzťahuje nariadenie Rady (EHS) č. 3254/91[2], najmä jeho článok 1 ods. 1 písm. a), je uplatniteľné na dovoz kožušín zo zvierat, ktoré sa nenarodili a neboli chované v zajatí, z krajín nachádzajúcich sa v zozname uvedenom v druhom pododseku článku 3 ods. 1 nariadenia (EHS) č. 3254/91; keďže zoznam ustanovený rozhodnutím Rady 97/602/ES[3] a zmenený a doplnený rozhodnutím Komisie 98/188/ES[4] môže mať len prechodný charakter; keďže by sa mal meniť a dopĺňať bezodkladne podľa vývoja situácie, najmä za okolností, na ktoré sa vzťahuje článok 3 ods. 1 nariadenia (EHS) č. 3254/91, aby nebránil obchodu s kožušinami a kožušinovými výrobkami; keďže informácie, ktoré Komisia získala z Chorvátskej republiky, naznačujú, že v tejto krajine je zakázané používanie nášľapných pascí; keďže nariadenie Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi[5] s účinnosťou od 1. júna 1997 zrušilo a nahradilo nariadenie Rady (EHS) č. 3626/82[6]; keďže výbor podľa článku 19 nariadenia (EHS) č. 3626/82 bol nahradený výborom podľa článku 18 nariadenia (ES) č. 338/97; keďže opatrenia, ktoré ustanovuje toto rozhodnutie, sú v súlade so stanoviskom výboru uvedeného v článku 5 nariadenia (EHS) č. 3254/91, PRIJALA TOTO ROZHODNUTIE: Článok 1 Príloha k rozhodnutiu Rady 97/602/ES sa týmto nahrádza prílohou k tomuto rozhodnutiu. Článok 2 Toto rozhodnutie nadobúda účinnosť na 20. deň odo dňa jeho uverejnenia v Úradnom vestníku Európskych spoločenstiev. Článok 3 Toto rozhodnutie je adresované členským štátom. V Bruseli 14. októbra 1998 Za Komisiu Ritt BJERREGAARD členka Komisie PRÍLOHA Zoznam krajín/druhov uvedený v článku 1 Krajina Druh Belize Procyon lotor Bulharsko Canis lupus Kanada Canis latrans Canis lupus Castor canadensis Felis rufus Lutra canadensis Lynx canadensis Martes americana Martes pennanti Mustela erminea Ondatra zibethicus Procyon lotor Taxidea taxus Čínska ľudová republika Canis lupus Martes zibellina Mustela erminea Ondatra zibethicus Chorvátska republika Martes zibellina Mustela erminea Ondatra zibethicus Česká republika Canis lupus Mustela erminea Ondatra zibethicus Salvádor Procyon lotor Grónsko Canis lupus Maďarsko Mustela erminea Ondatra zibethicus Jordánsko Canis lupus Kórejská republika Martes zibellina Canis lupus Libanon Canis lupus Mexiko Canis lupus Canis latrans Castor canadensis Feslis rufus Ondatra zibethicus Procyon lotor Taxidea taxus Moldavsko Canis lupus Mustela erminea Nikaragua Procyon lotor Nórsko Canis lupus Mustela erminea Ondatra zibethicus Pakistan Canis lupus Mustela erminea Panama Procyon lotor Poľsko Canis lupus Martes zibellina Mustela erminea Ondatra zibethicus Rumunsko Canis lupus Ruská federácia Canis lupus Martes zibellina Mustela erminea Ondatra zibethicus Procyon lotor Slovenská republika Canis lupus Martes zibellina Mustela erminea Slovinská republika Canis lupus Ondatra zibethicus Turecko Canis lupus Spojené štáty americké Canis latrans Canis lupus Castor canadensis Felis rufus Lutra canadensis Lynx canadensis Martes americana Martes pennanti Mustela erminea Ondatra zibethicus Procyon lotor Taxidea taxus [1] Ú. v. ES L 308, 9.11.1991, s. 1. [2] Ú. v. ES L 8, 11.1.1997, s. 2. [3] Ú. v. ES L 242, 4.9.1997, s. 64. [4] Ú. v. ES L 70, 10.3.1998, s. 28. [5] Ú. v. ES L 61, 3.3.1997, s. 1. [6] Ú. v. ES L 384, 31.12.1982, s. 1. EN